Čičoka
Čičoka - lat. Helianthus tuberosus, vrsta je suncokreta udomaćena u istočnoj Sjevernoj Americi. Botanički pripada obitelji glavočika (Asteraceae - Compositae).

Biljka se zbog jestivog i ljekovitog gomoljastog korijena danas kultivira širom svijeta, a američki su je Indijanci uzgajali i prije dolaska europskih doseljenika. Samuel de Champlain je prvi istraživač koji je opisao i prenio čičoku u Francusku 1609.  Stabljika čičoke( ovisno o vrsti i uvjetima rasta) može dosegnuti visinu i od 5 m.Biljka u Hrvatskoj cvate najčešće  u 9. i 10. mjesecu žutim cvjetovima promjera  od 3 do 8 cm.Gomolji mogu varirati bojom,formom, veličinom i vremenom dozrijevanja. Razmnožava se isključivo vegetativno, dakle gomoljima. Oni sadrže inulin, a složenim procesima inulin se pretvara  u fruktozu te se zbog toga gomolji preporučaju za prehranu dijabetičara. Postoji mnoštvo kultiviranih sorti koje se komercijalno uzgajaju, a razlikuju se po boji gomolja na bijele, ružičaste i žute.Analizom  kemijskog sastava gomolja utvrđeno je da sadrže u većoj količini kalij,magnezij,kalcij,fosfor i željezo, a od vitamina vitamine iz B skupine, vitamin A i vitamin C. Silaža stabljika i listova koristi se u nekim državama kao  krma u prehrani stoke.Od evropskih zemalja na većim površinama uzgaja se u Njemačkoj, Austriji, Francuskoj, Slovačkoj, a u posljednje vrijeme i u Srbiji.Gomolji se  prvenstveno koriste u farmaceutskoj industriji kod proizvodnje različitih  ljekovitih pripravaka ,za ekstrakciju inulina te za prozvodnju bioetanola.Kod nas raste i u divljoj formi, primjerice uz Savu oko Zagreba.

Reference

Literatura 

 Grlić, Lj., Samoniklo jestivo bilje, Zagreb 1980.
 
 G. Vogel: Handbuch des speziellen Gemüsebaus – Topinambur. 1996, . S. 152–159
 G. Vogel: Gemüse-Biografien (8) – Topinambur. In: Gartenbau Magazin, 1993, S. 53–54
 H. L. Vilmorin: Topinambour. In: Les Plantes Potagères; Descroption et culture des Proncipaux Légumes des climats tempéré., Troisième Édition, 1904, S. 681–682.
 A. Lugeon: Topinambour, In: La Culture des Légumes., Librairie Payot, Lausanne, 1945, S. 187–188
 L. Müller: XII. Topinambur, Erdbirne, In: Gemüsebau – Ein Hand- und Lehrbuch für die gärtnerische Praxis., Druck: Verlagsgesellschaft mbH Heinrich Rillinger, Nordhausen am Harz, 1937?, S. 440 
 F. Keller, J. Lüthi und K. Röthlisberger: Topinambur, In: 100 Gemüse., Verlag LMZ, Zollikofen, 1986, S. 440, 
 H. C. Thompsen: Jerusalem Artichoke. In: Vegetable Crops., Fourth edition, McBraw-Hill Book Company Inc., London 1949, S. 210–211
 C.-M. Messiaen: Le Topinambour ou „Navet de Jérusalem“, In: Le potager tropical., 3ème edition refondu, Edition CILF, Paris, 1998, S. 479–480

Vanjske veze 

 Gastro.hr - Čičoka  
 PFAF database Helianthus tuberosus  
 Jerusalem artichoke – Ohio Perennial & Biennial Weed Guide
 NutritionData, Complete nutritional info.
 Purdue University Alternative Field Crops Manual: Jerusalem Artichoke
 Dokumente zu Topinambur – Infodienst Landwirtschaft, Ernährung, Ländlicher Raum des Ministerium für Ernährung und Ländlichen Raum Baden-Württemberg.
 Sorten und Erträge 
 Michael Pankratius: Lexikon Nachwachsende Rohstoffe.  Nachwachsende-Rohstoffe.biz – Die Zukunft vom Acker.
Topinambur Anbau und Nutzungsmöglichkeit 
 Martin Wolfangel: Invasive gebietsfremde Pflanzen- eine Gefahr für die biologische Vielfalt. 

Glavočike